На кірмашы беларуская дэлегацыя прадставіла копію друкарскага станка XVI стагоддзя, які адноўлены па ініцыятыве Міністэрства інфармацыі. Беларускі гісторык, філакартыст і калекцыянер Уладзімір Ліхадзедаў доўга вывучаў друкарскую справу, звярнуўся да дакументаў з апісаннем тэхналогіі стварэння паперы і друкарскага працэсу. Па гравюрах часоў першага беларускага кнігадрукара Францыска Скарыны быў выраблены друкарскі станок, для якога спецыяльна адлілі матрыцы і формы з тэкстам Бібліі.